**Republika e Shqipërisë**

**Agjencia Kombëtare e Shoqërisë së Informacionit**

**Përmirësimi i aksesit të barabartë në shërbimet publike të standardit të lartë nëpërmjet operacionit Govtech (P177845)**

**Termat e Referencës**

**Për**

***Ekspert për Transformimin Digjital në mbështetje të Njësisë së Koordinimit (CU)***

1. **PËRMBAJTJA**

Banka Botërore po financon programin për "Përmirësimi i aksesit të barabartë në shërbimet publike të standardit të lartë nëpërmjet operacionit Govtech”, me qëllim transformimin e mësimit, modernizimin e shërbimit ndaj klientit dhe sigurimin e aksesueshmërisë për të gjithë qytetarët, me Agjencinë Kombëtare për Shoqërinë e Informacionit (AKSHI) si agjenci kryesore zbatuese.

Programi strukturohet në tre Fusha Rezultatesh:

**Fusha e Rezultateve 1:** Përmirësimi i qasjes në shërbimet elektronike dhe përvojës së përdoruesit. Kjo FR do të mbështesë qëllimet e programit qeveritar për përmirësimin e: (i) përdorshmërisë, efikasitetit dhe proaktivitetit të portalit e-Albania; dhe (ii) cilësisë së shërbimeve digjitale, për të ofruar zgjidhje të përparuara dhe ndërvepruese në platforma të sigurta, si dhe për të përmirësuar Standardet e Shërbimit Digjital.

**Fusha e Rezultateve 2**: Rritja e aftësive dhe gjithë përfshirjes digjitale. Kjo FR do të mbështesë objektivat e programit për Transformimin Digjital Shqiptar, për të transformuar të mësuarit, për të modernizuar shërbimin ndaj klientit dhe për të siguruar akses për të gjithë qytetarët.

**Fusha e Rezultateve 3:** Forcimi i mundësuesve parësorë të GovTech-ut. Kjo FR mbështet Qeverinë e Shqipërisë në objektivat e programit të saj për: (i) forcimin e të dhënave të qeverisjes, sigurinë dhe transparencën e të dhënave; dhe (ii) adoptimin e sistemeve digjitale të mundshme, kërkesave dhe proceseve inteligjente.

Për më tepër, për të siguruar përvetësimin e inovacioneve digjitale, Programi përfshin gjithashtu asistencën teknike të synuar (TA) përmes një komponenti IPF për të mbështetur arritjen e rezultateve në fushat e synuara. Asistenca teknike do të mbështesë: ( i ) Zhvillimin dhe zbatimin e një strategjie të menaxhimit të ndryshimit dhe planit të veprimit të fokusuar kryesisht në reformat/aktivitetet që lidhen me ofrimin e shërbimeve Life Events dhe qendrat Rinore të Inovacionit (YIC); (ii) ngritja e kapaciteteve për të forcuar kapacitetet e zbatimit të Programit dhe rritjen e aftësive digjitale, si për administratën publike ashtu edhe për përdoruesit e shërbimeve; (iii) përfshirjen dhe shtrirjen strategjike për grupet vulnerabël të identifikuara në kuadër të Programit; dhe (iv) fushata strategjike të shtrirjes/komunikimit dhe marrëdhënieve me publikun për të nxitur ndërgjegjësimin dhe përvetësimin e inovacioneve të GovTech si nga përdoruesit e shërbimeve publike ashtu edhe nga punonjësit e sektorit publik.

1. **OBJEKTIVI I DETYRËS**

Objektivi i kësaj procedure është të rekrutojë një konsulent individual në Njësinë e Koordinimit (CU), i cili do të ofrojë mbështetje për Transformimin Digjital, në përputhje me Agjendën Digjitale të Shqipërisë 2022-2026, duke ofruar mbështetje teknike gjithëpërfshirëse.

1. **FUSHA E PUNËS DHE DETYRAT KRYESORE**

***Eksperti për Transformimin Digjital pritet të kryejë detyrat e mëposhtme:***

1. Të vlerësojë reformat dhe iniciativat ekzistuese të transformimit digjital për të identifikuar fushat për përmirësim dhe mundësi për inovacion.
2. Të zhvillojë një udhërrëfyes strategjik për transformimin digjital në përputhje me qëllimet dhe objektivat agjencisë.
3. Të krijojë një kornizë monitorimi për të ndjekur progresin e nismave të transformimit digjital. Të përcaktojë pikat kryesore, rezultatet dhe afatet kohore për transformimin digjital. Kjo mund të përfshijë:
* ngritjen e një sistemi Monitorimi dhe Vlerësimi për programin GovTech dhe sigurimi, për aq sa është e mundur, që të dhënat të mblidhen në kohë dhe në mënyrë të qëndrueshme.
* ofrimin e mbështetjes për të siguruar që mbledhja e të dhënave është, për aq sa është e mundur, e automatizuar për monitorim më të shpejtë dhe efikas.
* ofrimin e këshillave/inputeve teknike për përmirësimin e aspekteve të monitorimit në kuadër të investimeve të reja të GovTech, ndërsa ato zbatohen, duke përfshirë por pa u kufizuar në përmirësimin e e-Albania 2.0.
1. Të japë rekomandime për integrimin e teknologjive inovative, të tilla si AI (Artificial Intelligence), blockchain dhe analizat e të dhënave, për të përmirësuar shërbimet e administratës publike.
2. Të japë inpute/rekomandime teknike për përdorimin e mundshëm të AI në Qendrat Rinore të Inovacionit;
3. Të sigurojë mbështetje dhe rekomandime në kohë për përshtatje për të siguruar zbatimin e suksesshëm të objektivave të transformimit digjital.
4. Të analizojë tendencat ndërkombëtare, peisazhin konkurrues dhe praktikat më të mira në transformimin digjital. Të hulumtojë dhe rekomandojë mjete, platforma dhe zgjidhje të mundshme digjitale për të mbështetur objektivat e transformimit.
5. Të mbikëqyrë zbatimin e nismave digjitale, duke siguruar përafrimin me udhërrëfyesin strategjik dhe objektivat e AKSHI-t.
6. Të monitorojë progresin dhe sugjerojë AKSHI-t se si të adresojë çdo çështje apo sfidë që lind gjatë fazës së zbatimit. Të identifikonjë rreziqet dhe sfidat e mundshme që lidhen me përpjekjet e transformimit digjital dhe të propozojë një plan për zbutjen dhe menaxhimin e ndryshimit.
7. Të mbështesë AKSHI-n në bashkëpunimin me departamentet, Institucionet dhe komunitetet përkatëse qeveritare për të siguruar një qasje të koordinuar dhe të integruar ndaj nismave të transformimit digjital.
8. Të rekomandojë iniciativa trajnimi që synojnë përmirësimin e aftësive digjitale.
9. Të ofrojë mbështetje dhe udhëzime të vazhdueshme për të siguruar qëndrueshmërinë e nismave digjitale.
10. Të angazhohet me drejtoritë përkatëse brenda AKSHI-t dhe aktorët kryesorë në hartimin gjithëpërfshirës të Strategjisë Kombëtare për Inteligjencën Artificiale, duke siguruar një kuadër koheziv që përputhet me prioritetet kombëtare.
11. Të sugjerojë mekanizma monitorimi dhe vlerësimi për progresin e transformimit digjital, duke përfshirë rregullimet e propozuara sipas nevojës për të siguruar zbatimin e suksesshëm të nismave.
12. Të përgatisë raporte dhe prezantime gjithëpërfshirëse që përmbledhin gjetjet, arritjet dhe rekomandimet kryesore. Të kryejë rishikime pas zbatimit për të vlerësuar ndikimin e transformimit digjital dhe rezultatet e tij.
13. Të sigurojë të dhëna për raportet e Bankës Botërore në lidhje me programin GovTech, duke përfshirë raportet tremujore dhe raportet 6-mujore të statusit të zbatimit (ISR).
14. Të sigurojë të dhëna dhe/ose një draft të parë të një Strategjie të re Digjitale të mundshme 2027-2031 ose Plani të Zgjeruar të Veprimit (për shembull, 2026-2028). Ky është një mundësues kyç i rëndësishëm për Treguesin e Lidhur me Disbursimin (DLI 7).[[1]](#footnote-2)
15. PRODUKTET KRYESORE

a. Vlerësimi dhe Planifikimi:

* Raporti i Vlerësimit të Transformimit Digjital;
* Dokumenti i rekomandimeve që përshkruan hapat për të përmirësuar reformat ekzistuese;
* Dokumenti Udhërrëfyes Strategjik për Transformimin Digjital;
* Dokumenti për konfigurimin e sistemit të monitorimit dhe vlerësimit;
* Dokument inputesh për ngritjen e sistemit të Monitorimit dhe Vlerësimit për portalin e përmirësuar e-Albania;
* Dokumenti për përdorimin e AI në Qendrat Rinore të Inovacionit;

b. Monitorimi dhe vlerësimi:

* Krijimi i Kornizës monitoruese dhe sistemeve të automatizuara të mbledhjes së të dhënave;
* Raportet e progresit dhe rekomandimet për rregullime;

c. Integrimi i teknologjisë dhe rekomandimet:

* Rekomandime për integrimin e AI, blockchain dhe analitikës së të dhënave;
* Të dhëna teknike për përdorimin e AI dhe rekomandimet për mjetet dhe platformat digjitale;

d. Angazhimi dhe bashkëpunimi i palëve të interesuara:

* Strategjia e bashkëpunimit dhe planet e angazhimit të palëve të interesuara;
* Prezantimet e përditësimit të progresit për palët e interesuara;

 e. Trajnim dhe mbështetje:

* Vlerësimi i nevojave për trajnim, propozimet e programeve dhe planet e zhvillimit të materialeve;
* Mbështetje dhe udhëzime të vazhdueshme për qëndrueshmërinë;

f. Inpute në Dokumentin për Strategjinë e re Digjitale 2027-2031 ose Planin e Zgjeruar të

 Veprimit (2026-2028) (DLI 7);

g. Inpute për raportet e Bankës Botërore dhe raportimin gjithëpërfshirës mbi gjetjet dhe

 rekomandimet kryesore;

h. Raporti përfundimtar mbi detyrën;

1. **RAPORTIMI**

Konsulenti do t’i raportojë Drejtorit të Programit dhe/ose Drejtorit të Përgjithshëm të AKSHI. Me kërkesë të Drejtorit të Programit dhe/ose Drejtorit të Përgjithshëm, konsulenti do të prodhojë dhe dorëzojë raporte progresi për zbatimin e aktiviteteve PforR dhe IPF.

1. **KOHËZGJATJA E DETYRËS**

Eksperti i Transformimit Digjital pritet të punojë me kohë të pjesshme për një total të vlerësuar prej 50 ditësh pune gjatë 12 (dymbëdhjetë) muajve nga nënshkrimi i kontratës.

1. **KUSHTET E PUNËS**

AKSHI do të sigurojë hapësirë dhe pajisje zyre, lidhje interneti dhe mjete komunikimi, që Konsulenti të kryejë detyrat e ngarkuara.

1. **KUALIFIKIMET, PËRVOJA DHE AFTËSITË**
* Diplomë master në fusha si Teknologjia e Informacionit, Administrimi i Biznesit ose Administrata Publike.
* Minimumi 7 vite përvojë pune në projekte që mbulojnë një gamë të gjerë iniciativash të transformimit digjital brenda sektorit publik, sektorit të biznesit dhe OSHC-ve.
* Përvoja e mëparshme me Inteligjencën Artificiale, Blockchain, etj. në nivel politikash, konsiderohet si avantazh.
* Aftësi për të punuar në një mjedis bashkëpunues në ekip si dhe aftësi për të punuar në mënyrë të pavarur dhe për të ndërmarrë detyra.
* Ekspertizë e demonstruar në bashkëpunim me donatorët ndërkombëtarë, institucionet publike lokale dhe qendrore, akademinë, organizatat e shoqërisë civile dhe sektorin e biznesit.
* Aftësi të forta analitike dhe të zgjidhjes së problemeve.
* Aftësi të shkëlqyera komunikimi dhe ndërpersonale.
* Përvoja e mëparshme në ngritjen e kapaciteteve dhe platformat bashkëpunuese dhe iniciativat e menaxhimit të ndryshimeve.’
* Njohja e thelluar e teknologjive në zhvillim dhe aplikimet e tyre në administratën publike është një avantazh.
* Aftësi të shkëlqyera komunikimi me shkrim dhe me gojë në gjuhën angleze dhe shqipe.
* Aftësi të shkëlqyera IT në përdorimin e Microsoft Office dhe softuerëve të tjerë, duke përfshirë softuerin e menaxhimit të projekteve.

# KRITERET E VLERËSIMIT

# Kualifikimet e përgjithshme - 30 pikë

1. Përvoja dhe përshtatshmëria e aftësive për detyrën – 60 pikë
2. Aftësitë gjuhësore - 10 pikë
3. **PËRZGJEDHJA**

Shërbimi do të zgjidhet sipas dispozitave të Rregullores së Prokurimit të Bankës Botërore për Huamarrësit nën Financimin e Projekteve të Investimeve” datë 1 korrik 2016, rishikuar në nëntor 2017, gusht 2018, nëntor 2020 bazuar në metodën e përzgjedhjes së konsulentëve individualë, kontratë e bazuar në kohë.

1. Protokolli i verifikimit të rezultateve të lidhura me disbursimin (DLR) vë në dukje se për të mbështetur vazhdimin e zbatimit të këtij Programi përtej vitit 2026, qeveria do të miratojë një Strategji të re Digjitale për periudhën 2027-2031 ose do të zgjasë Planin aktual të Veprimit për periudhën 2026- 2028. [↑](#footnote-ref-2)